ΓΡΑΠΤΗ ΕΡΩΤΗΣΗ P-3229/02

υποβολή: Srgio Marques (PPE-DE) προς την Επιτροπή

(7 Νοεμβρίου 2002)

Θέμα: Μονάδα Αξιοποίησης Αποβλήτων της Μαδέρας

Η καλούμενη Μονάδα Αξιοποίησης Αποβλήτων της Μαδέρας είναι έργο της Περιφερειακής Κυβέρνησης της Αυτόνομης Περιφέρειας της Μαδέρας, ύψους 115 εκατ. ευρώ, με στόχο να δοθεί μια αποτελεσματική και, από περιβαλλοντική άποψη, ορθή απάντηση στην κατάληξη των αποβλήτων της Αυτόνομης Περιφέρειας της Μαδέρας, σύμφωνα με το Στρατηγικό Πρόγραμμα για τα Απόβλητα της Αυτόνομης Περιφέρειας της Μαδέρας (PERRAM)· το έργο περιλαμβάνει την επέκταση και αναδιαμόρφωση του σταθμού επεξεργασίας στερεών αποβλήτων της Meia Serra, την κατασκευή σταθμού διαλογής και δύο σταθμών μεταφοράς στη νήσο της Μαδέρας, την κατασκευή κέντρου επεξεργασίας αποβλήτων στη νήσο Πόρτο Σάντο, την αγορά εξοπλισμού επιλεκτικής συλλογής και τη διεξαγωγή εκστρατείας ευαισθητοποίησης για το περιβάλλον.

Η επέκταση και η αναδιαμόρφωση του σταθμού επεξεργασίας στερεών αποβλήτων της Meia Serra περιλαμβάνουν την καύση στερεών αστικών αποβλήτων, την καύση νοσοκομειακών αποβλήτων και αποβλήτων σφαγείων, τη λιπασματοποίηση οργανικών αποβλήτων, βοηθητικούς χώρουςγειονομικής ταφής και ένα σταθμό επεξεργασίας τωνδάτων έκπλυσης.

Το έργο αυτό σχεδιασμού/κατασκευής/εκμετάλλευσης, ύψους 97 366 967,33 ευρώ, που ανατέθηκε σε όμιλο οικονομικού σκοπού το 1998 και χρηματοδοτείται από το Ταμείο Συνοχής κατά 68,7 %, έχει σχεδιαστεί και εκτελεστεί σύμφωνα με τις τελευταίες περιβαλλοντικές απαιτήσεις της Ευρωπαϊκής Ένωσης και θα επιτρέψει την παραγωγή ηλεκτρικής ενέργειας από την καύση των αποβλήτων. Η ηλεκτρική ενέργεια αυτή θα εξασφαλίσει όχι μόνο την αυτονομία λειτουργίας της εγκατάστασης, αλλά και την ενσωμάτωση δικτύου που θα καλύπτει το 25 % περίπου των αναγκών οικιακής κατανάλωσης της νήσου της Μαδέρας.

Μπορεί η Επιτροπή να βεβαιώσει ότι το έργο αυτό συνιστά περιβαλλοντικήπεραξία για την Αυτόνομη Περιφέρεια της Μαδέρας και ότι αντιπροσωπεύει λύση συμβατή με όλες τις νομικές απαιτήσεις σχετικά με το περιβάλλον που ισχύουν στην Ευρωπαϊκή Ένωση, έτσι ώστε να διασφαλίζονται η ποιότητα του περιβάλλοντος, η ασφάλεια και ηγεία των κατοίκων·

Απάντηση του κ. Barnier εξ ονόματος της Επιτροπής

(29 Νοεμβρίου 2002)

Η πρώτη φάση του έργου στο οποίο αναφέρεται το Αξιότιμο Μέλος του Κοινοβουλίου εγκρίθηκε στις 22 Νοεμβρίου 1999 μετά από μακρά εξέταση η οποία ξεκίνησε στις 21 Μαΐου 1996. Κατά τη διάρκειά της η Επιτροπή εφάρμοσε όλες τις κανονιστικές διατάξεις ώστε το έργο να ανταποκρίνεται κατά τον πλέον αποτελεσματικό τρόπο στα προβλήματα που δημιουργούν τα απόβλητα που παράγονται τόσο στη Μαδέρα όσο και στη νήσο Πόρτο Σάντο. Η Επιτροπή διεξήγαγε πολύ λεπτομερείς διαπραγματεύσεις όσον αφορά τις διάφορες πτυχές του έργου περιλαμβανομένων και των περιβαλλοντικών.

Η Επιτροπή είναι πεπεισμένη ότι, όταν τα διάφορα τμήματα του έργου θα τεθούν σε λειτουργία, η περιφέρεια της Μαδέρα θα έχει εκπληρώσει τους στόχους που προβλέπει το δικό της στρατηγικό σχέδιο και κατά συνέπεια θα συμμορφούται προς τις κοινοτικές οδηγίες που αφορούν τη διαχείριση και την επεξεργασία των αποβλήτων.

Το έργο αποτέλεσε αντικείμενο μίας μελέτης περιβαλλοντικών επιπτώσεων σύμφωνα με την οδηγία 85/337/ΕΟΚ του Συμβουλίου της 27ης Ιουνίου 1985, που αφορά την αξιολόγηση των επιπτώσεων ορισμένων δημόσιων και ιδιωτικών έργων στο περιβάλλον(1). Είχε δημιουργηθεί και μία επιτροπή παρακολούθησης των έργων και είχε εκπονηθεί ένα σχέδιο διάδοσης στο κοινό των επιτευχθέντων αποτελεσμάτων.

Το σχέδιο περιλαμβάνει μια σειρά μελετών που καλύπτουν τις διάφορες περιβαλλοντικές πτυχές προκειμένου να αξιολογηθούν οι τυχόν αρνητικές επιπτώσεις και να δοθούν οι απαραίτητες λύσεις.

(1) ΕΕ L 175 της 5.7.1985, όπως τροποποιήθηκε με την οδηγία 97/11/ΕΚ του Συμβουλίου της 3ης Μαρτίου 1997, ΕΕ L 73 της 14.3.1997.